**DJEČJI VRTIĆ SKRADIN**

**PUT KRIŽA 1 A,**

**22222 SKRADIN**

**Upravno vijeće**

KLASA: 112-07/21-06/1

URBROJ: 2182/03-34-1-1-21-02

Skradin, 26. veljače 2021.godine

Na temelju članka 37. Zakona o predškolskom odgoju i obrazovanju (Narodne novine broj 10/97, 107/07, 94/13 i 98/19), članka 40. i 41. Zakona o ustanovama (Narodne novine 76/93, 29/97, 47/99, 35/08 i 127/19) članka 51. i 52. Statuta Dječjeg vrtića Skradin i Odluke KLASA: 112-07/21-06/1, URBROJ: 2182/03-34-1-1-21-01 Upravnog vijeća Dječjeg vrtića Skradin, od 26. veljače .2021. godine, Upravno vijeće raspisuje

**NATJEČAJ**

**za izbor i imenovanje ravnatelja/ice Dječjeg vrtića Skradin, na nepuno radno vrijeme (četiri sata)**

Uvjeti: Za ravnatelja/icu može biti imenovana osoba koja ispunjava uvjete za odgojitelja ili stručnog suradnika te ima najmanje 5 godina radnog staža u djelatnosti predškolskog odgoja, sukladno Zakonu o predškolskom odgoju i obrazovanju (Narodne novine broj 10/97, 107/07, 94/13 i 98/19).

Ravnatelj/ica se imenuje na razdoblje od četiri godine.

Rok za podnošenje prijava je 8 dana od dana objave natječaja u „ Narodnim novinama“.

Uz zamolbu (vlastoručno potpisanu) je potrebno priložiti:

- životopis

- dokaz o državljanstvu

- dokaz o stručnoj spremi (diploma)

- dokaz o položenom stručnom ispitu

- uvjerenje o nekažnjavanju, odnosno ne vođenju prekršajnog postupka (ne starije od 6 mjeseci):

a) uvjerenje nadležnog Općinskog suda da se protiv kandidata ne vodi kazneni postupak

b) uvjerenje nadležnog Prekršajnog suda da se protiv kandidata ne vodi prekršajni postupak

- elektronički zapis o radno pravnom statusu (ispis iz evidencije HZMO-a)

- ugovor o radu ili potvrdu poslodavca koja mora sadržavati vrstu poslova i vremensko razdoblje obavljanja poslova.

- program rada za mandatno razdoblje

- kandidati mogu priložiti dokaz o dodanim kompetencijama: poznavanju stranog jezika, osnovnim digitalnim vještinama i iskustvu rada na projektima

Osim zamolbe i životopisa natječajna dokumentacija može biti u izvorniku ili u neovjerenoj preslici. Kandidati koji će se u natječaju pozivati na pravo prednosti pri zapošljavanju prema posebnim propisima, dužni su priložiti svu potrebnu dokumentaciju prema posebnom zakonu.

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17), članku 48. f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13 i 152/14), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17) koja u trenutku podnošenja prijave ispunjava uvjete za ostvarivanje toga prava dužna je, uz prijavu na natječaj, priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja https://branitelji.gov.hr/zaposljavanje-843/843.

Za radna mjesta ravnopravno se mogu javiti osobe oba spola.

Prijavom na natječaj kandidati su izričito suglasni da Dječji vrtić Skradin, Skradin može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti osobnih podataka (Narodne novine, broj 42/18).

Kandidati će biti pozvani na informativni razgovor.

Kandidati će biti obaviješteni o rezultatima natječaja u roku od 8 dana od dana izbora . Prijave s potrebnim dokazima o ispunjavanju uvjeta dostavljaju se osobno ili poštom preporučeno u roku od 8 (osam) dana od dana objave natječaja u „Narodnim novinama“, na adresu: Dječji vrtić Skradin, Put križa 1 a, 22222 Skradin, s naznakom „NATJEČAJ ZA IMENOVANJE RAVNATELJA/ICE DJEČJEG VRTIĆA SKRADIN – NE OTVARAJ“.

Zakašnjele prijave kao i prijave s nepotpunom dokumentacijom neće se razmatrati.

Upravno vijeće Dječjeg vrtića Skradin zadržava pravo poništavanja i ponovnog objavljivanja natječaja.

Upravno vijeće Dječjeg vrtića Skradin

Katarina Šošić , predsjednica